钦定古今图书集成/明伦汇编/闺媛典/第166卷 > 陆应元女
## 钦定古今图书集成/明伦汇编/闺媛典/第166卷 > 陆应元女

按《嘉兴府志》：“平湖陆应元女，年十三，许聘嘉善张应
祥。逾年，应祥死，媒来议姻。女入户剪发，键关不复出。
其叔母李亦嫠居相依以老。邑令黄焰表其门。”

===胡天常妻陈氏===按《嘉兴府志》：“陈氏，胡天常妻，平湖人。年二十三而寡，
子甫一岁，或劝之嫁，陈曰：‘胡氏先世有两节妇，乃独
使我失节耶’？遂断发自誓，年六十有六终。”